Eile lõppenud regiooni suurimal rohetehnoloogia konverentsil GreenEST Summit demonstreeris ELMO Rent oma kaugjuhitava auto tehnoloogiat läbi 4G sidevõrgu. ELMO Rendil õnnestus võita konverentsi kõige ambitsioonikama ja tipptasemel meeskonnaga ettevõtte peaauhind, mis anti välja Äriinglite Assosiatsiooni EstBAN ja Advokaadibüroo Triniti poolt.
ELMO Rendi asutaja, ning nõukogu esimehe Enn Laansoo Jr sõnul tegi ELMO Rent Kultuurikatla kõrval kinnises parklas nii-öelda peaproovi transpordiameti ametliku platsitesti läbimiseks.